

**LÄÄNE-NIGULA VALLAVALITSUS**

**Kutse pakkumuse esitamiseks**

Lääne-Nigula Vallavalitsus, registrikood 75038598, asukoht Haapsalu mnt 6, Taebla alevik, Lääne-Nigula vald, Läänemaa kutsub Teid esitama pakkumust väikehankele ,, **Taebla kooli kodunduse klassi mööbli valmistamine ja paigaldamine**“.

1. **Tööde iseloomustus**
   1. Valmistada ning paigaldada mööbel koos tehnikaga Taebla kooli kodunduse klassiruumi vastavalt hankedokumentides esitatud tingimustele.
   2. Tööde teostamise aeg eeldatavalt september-oktoober 2020.
2. **Nõuded pakkujale**
   1. Pakkuja peab olema kantud äriregistrisse. Hankija kontrollib kande olemasolu iseseisvalt.
   2. Pakkuja täidab hankes osalemise avalduse vormi Lisa 1.
   3. Pakkuja täidab kinnituse hankemenetlusest kõrvaldamise aluste puudumise kohta vormil Lisa 2.
   4. Pakkuja poolt esitatud pakkumus on selge ja arusaadav ning sellelt on võimalik välja lugeda mööbli valmistamise juures kasutatavate materjalide, kinnitustarvikute, viimistlusmaterjalide kirjeldused, kogused, köögitehnika margid/mudelid. Samuti pakutavale mööblile ja tehnikale antav garantiiaeg.
3. **Pakkumuse esitamine**
   1. Pakkumuse maksumus sisaldab:
      1. Mööbli valmistamist, köögitehnikat, transporti, paigaldust, tehnika häälestust, prahi koristust, garantiid mööblile ja tehnikale vähemalt 2 aastat.
      2. Olemasoleva olukorraga tutvumist objektil pakkumuste esitamise perioodil (soovi korral). Objektiga tutvumiseks võtta ühendust – Liina Kaljuveer, tel: 5242624.
   2. Pakkumus esitada koos kõigi nõutud lisadega digitaalselt allkirjastatuna [vv@laanenigula.ee](mailto:vv@laanenigula.ee), koopia [liina.kaljuveer@laanenigula.ee](mailto:liina.kaljuveer@laanenigula.ee) tähtajaks **02.09.2020. kell 11.00.**
   3. Lisainformatsioon [liina.kaljuveer@laanenigula.ee](mailto:liina.kaljuveer@laanenigula.ee) või tel: +372 5242624.
   4. Juhul kui pakkumuse maksumus ületab hanke eeldatavat maksumust jätab Hankija endale õigusi töömahtusid muuta vastavalt hanke eelarvelistele võimalustele.
4. **Hindamiskriteerium**
   1. Madalaim hind. Edukaks tunnistatakse madalaima kogumaksumusega pakkumus, mis vastab hankedokumentides esitatud tingimustele.
5. **Lisad:**

Lisa 1. Avaldus hankes osalemiseks

Lisa 2. Kinnitus hankemenetlusest kõrvaldamise aluste puudumise kohta

Lisa 3. Ruumi plaan

Lisa 4. Tehniline kirjeldus

Lisa 5. Hankelepingu projekt

Joonised: KN3; KN4; KN5